अधिकारों की रक्षा दूसरों के सम्मान से : आचार्य श्री
सागर | अधिकारों की रक्षा अधिकार पूर्वक नहीं बल्कि दूसरों को सम्मान देकर हो सकती हैं। उक्त उद्गगार आचार्य श्री विशुद्ध सागर महाराज ने गुरुवार को बाहुबली कॉलोनी में स्थित चंद्रप्रभु मंदिर प्रागंण में धर्मसभा को संबोधित करते हुए कहे। आचार्य श्री ने कहा कि आयु कर्म के साथ-साथ पुण्य कर्म भी क्षीण हो रहा है। विषमता के दिनों में भगवान का नाम लेने से काम पूरे हो जाते है। वृद्ध अवस्था में सम्मान करने वाले अपमान करने लगते है। धर्मसभा के उपरांत आचार्य श्री की आहारचर्या बाहुबली कॉलोनी में हुई। सामायिक के उपरांत आचार्य संघ का बिहार बाहुबली कॉलोनी में तीन मढ़िया, राहतगढ़ बस स्टैंड, मोती नगर चौराहा से चमेली चौक, सराफा बाजार, इतवारा बाजार, होते हुए मंगलगिरि की ओर हुआ।
hin_Deva hin_Deva